CELEX: 62009CN0152
Language: el
Date: 2009-05-04 00:00:00
Title: Υπόθεση C-152/09: Αίτηση για την έκδοση προδικαστικής αποφάσεως, την οποία υπέβαλε το Verwaltungsgericht Schwerin (Γερμανία), στις 4 Μαΐου 2009 — André Grootes κατά Amt für Landwirtschaft Parchim

18.7.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 167/4
            
         Αίτηση για την έκδοση προδικαστικής αποφάσεως, την οποία υπέβαλε το Verwaltungsgericht Schwerin (Γερμανία), στις 4 Μαΐου 2009 — André Grootes κατά Amt für Landwirtschaft Parchim
   (Υπόθεση C-152/09)
   2009/C 167/06
   Γλώσσα διαδικασίας: η γερμανική
   
      Αιτούν δικαστήριο
   
   Verwaltungsgericht Schwerin
   
      Διάδικοι στην υπόθεση της κύριας δίκης
   
   
      Προσφεύγων: André Grootes
   
      Καθής: Amt für Landwirtschaft Parchim
   
      Προδικαστικά ερωτήματα
   
   
               1)
            
            
               Μπορεί να αναγνωριστεί η ύπαρξη αντίξοων συνθηκών, κατά την έννοια του άρθρου 40, παράγραφος 5, του κανονισμού (ΕΚ) 1782/2003 (1), προκειμένου περί ενισχύσεων χορηγουμένων βάσει της εκτάσεως του αγρού, στο πλαίσιο της εφαρμογής εισέτι ισχύοντος στις 15 Μαΐου 2003 γεωργοπεριβαλλοντικού μέτρου το οποίο επιδιώκει ως μόνο σκοπό τη (μακρόχρονη) διατήρηση της χρήσεως μιας εκτάσεως ως χορτολιβαδικής το οποίο ελήφθη ευθύς αμέσως ή πάντως σε σύντομο χρονικό διάστημα μετά από μέτρο βάσει του οποίου η εν λόγω έκταση μετατράπηκε από αροτραία έκταση σε μόνιμη χορτολιβαδική έκταση;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα:
               Μπορεί να αναγνωριστεί η ύπαρξη αντίξοων συνθηκών, κατά την έννοια του άρθρου 40, παράγραφος 5, του κανονισμού (ΕΚ) 1782/2003, προκειμένου περί ενισχύσεων χορηγουμένων βάσει της εκτάσεως του αγρού, μόνον όταν μεταβάλλεται η χρήση της εκτάσεως από αροτραία σε χορτολιβαδική, βάσει (ακριβέστερα: λόγω) της υπαγωγής σε γεωργοπεριβαλλοντικό μέτρο κατά την έννοια του προαναφερθέντος άρθρου;
            
         
               3)
            
            
               Απαιτείται για την αναγνώριση αντίξοων συνθηκών, κατά την έννοια του άρθρου 40, παράγραφος 5, του κανονισμού (ΕΚ) 1782/2003 ο αιτών κάτοχος της εκμεταλλεύσεως να είναι εκείνος ο οποίος ανέλαβε την αλλαγή χρήσεως ή μπορεί και ένας κάτοχος εκμεταλλεύσεως ο οποίος στη συνέχεια «υπήχθη» στο γεωργοπεριβαλλοντικό μέτρο να επικαλεστεί βασίμως αντίξοες συνθήκες κατά την έννοια αυτής της διατάξεως;
            
         
      (1)  Κανονισμός (ΕΚ) 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς και για την τροποποίηση των κανονισμών (ΕΟΚ) 2019/93, (ΕΚ) 1452/2001, (ΕΚ) 1453/2001, (ΕΚ) 1454/2001, (ΕΚ) 1868/94, (ΕΚ) 1251/1999, (ΕΚ) 1254/1999, (ΕΚ) 1673/2000, (ΕΟΚ) 2358/71 και (ΕΚ) 2529/2001 (EE L 270, σ. 1).